CELEX: C2006/281/22
Language: lv
Date: 2006-11-18 00:00:00
Title: Lieta C-193/05: Tiesas (virspalāta) spriedums 2006. gada 19. septembrī — Eiropas Kopienu Komisija pret Luksemburgas Lielhercogisti (Valsts pienākumu neizpilde — Brīvība veikt uzņēmējdarbību — Direktīva 98/5/EK — Advokāta profesijas pastāvīga praktizēšana dalībvalstī, kas nav tā dalībvalsts, kurā iegūta kvalifikācija — Uzņēmējas dalībvalsts valodu zināšanu iepriekšēja pārbaude — Aizliegums veikt sabiedrību domicila turēšanu — Pienākums katru gadu iesniegt sertifikātu par reģistrāciju mītnes dalībvalsts kompetentajā iestādē)

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               C 281/14
            
         Tiesas (virspalāta) spriedums 2006. gada 19. septembrī — Eiropas Kopienu Komisija pret Luksemburgas Lielhercogisti
   (Lieta C-193/05) (1)
   
   (Valsts pienākumu neizpilde - Brīvība veikt uzņēmējdarbību - Direktīva 98/5/EK - Advokāta profesijas pastāvīga praktizēšana dalībvalstī, kas nav tā dalībvalsts, kurā iegūta kvalifikācija - Uzņēmējas dalībvalsts valodu zināšanu iepriekšēja pārbaude - Aizliegums veikt sabiedrību domicila turēšanu - Pienākums katru gadu iesniegt sertifikātu par reģistrāciju mītnes dalībvalsts kompetentajā iestādē)
   (2006/C 281/22)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — D. Meidani [D. Maidani] un A. Bordess [A. Bordes], pārstāvji)
   
      Atbildētāja: Luksemburgas Lielhercogiste (pārstāvji — Z. Šrainers [S. Schreiner], pārstāvis un L. Dipons [L. Dupong], advokāts)
   Priekšmets
   Valsts pienākumu neizpilde — Eiropas Parlamenta un Padomes 1998. gada 16. februāra Direktīvas 98/5/EK par pasākumiem, lai atvieglotu advokāta profesijas pastāvīgu praktizēšanu dalībvalstī, kas nav tā dalībvalsts, kurā iegūta kvalifikācija (OV L 77, 36. lpp.), 2., 3. un 5. panta pārkāpums — Valodu zināšanu pārbaude — Aizliegums veikt sabiedrību domicila turēšanu — Pienākums katru gadu iesniegt sertifikātu par reģistrāciju mītnes dalībvalsts kompetentajā iestādē
   Rezolutīvā daļa:
   
               1)
            
            
               uz advokātu, kuri savu kvalifikāciju ir ieguvuši dalībvalstī, kas nav Luksemburgas Lielhercogiste, un kuri vēlas šajā pēdējā minētajā dalībvalstī praktizēt ar savas mītnes valsts profesionālo nosaukumu, reģistrāciju valsts kompetentajā iestādē attiecinādama prasību par valodu zināšanu iepriekšēju pārbaudi, aizliegdama šiem advokātiem veikt sabiedrību domicila turēšanas darbības un paredzot tiem pienākumu katru gadu iesniegt sertifikātu par reģistrāciju savas mītnes dalībvalsts kompetentajā iestādē, Luksemburgas Lielhercogiste nav izpildījusi pienākumus, kas tai uzlikti ar Eiropas Parlamenta un Padomes 1998. gada 16. februāra Direktīvu 98/5/EK par pasākumiem, lai atvieglotu advokāta profesijas pastāvīgu praktizēšanu dalībvalstī, kas nav tā dalībvalsts, kurā iegūta kvalifikācija;
            
         
               2)
            
            
               Luksemburgas Lielhercogiste atlīdzina tiesāšanās izdevumus.
            
         
      (1)  OV C 155, 25.06.2005.